Por un regular, s'admiten tres formas distintas de transmitir a calor: por conducción, por convección y por radiación. Rigurosament, nomás a conducción y a radiación son formas de transmisión d'a calor, que pa producir-sen penden nomás d'a existencia d'un desequilibrio termico. O caso d'a convección pende amás d'o transporte mecanico de masa, manimenos como contina habendo-ie una transferencia de calor dende una zona de mayor temperatura a un atra de temperatura inferior, s'adopta la expresión transmisión de calor por convección.